Bilag 1: Lokalplan 112 – tillæg 1, for et område ved Ryttervej

**Hvidbog over høringsbidrag indkommet i den offentlige høring**

**Generelt om høringen:**

* Høringen forløb i perioden 30. august 2021 til og med 13. september 2021.
* Offentliggjort i samme periode på Plandata og Svendborg Kommunes hjemmeside.
* Berørte myndigheder er orienteret pr. mail.

**Høringssvar:**

Der er modtaget i alt ét høringssvar fra:

1. BaneDanmark

**Om hvidbogen:**

Hvidbogen gengiver høringssvarene som resumé med administrationens bemærkninger og forslag til besvarelse.

|  |  |  |  |
| --- | --- | --- | --- |
| Nr. 1 | Høringsbidragets indhold  | Administrationens bemærkninger  | Forslag til besvarelse:  |
| 1.1BaneDanmark | Banedanmark har følgende bemærkninger til tillægget, da de berørte matrikler er beliggende tæt på jernbanen.* Jernbaneanlæg, hvor Banedanmark er infrastrukturforvalter, skal overholde de gældende tekniske normer og regler, som er at forefinde på Banedanmarks hjemmeside: <https://www.bane.dk/Leverandoer/Krav/Tekniske-normer-og-regler>.
* Byggeri, mv. skal indrettes, så det kan tåle støj og vibrationer fra jernbanen.
* Evt. gravearbejder, terrænændringer, mv. i nærheden af jernbanespor/banearealer, kan kræve godkendelse jf. §24 i Jernbaneloven.
* Der må ikke grundvandssænkes/hæves eller lignende under banearealer/jernbanespor.
* Banens afvandingsforhold må ikke blive påvirket.
* Hvis det kommende projekt medfører øget grad af ulovlig sporkrydsning eller ulovlig færdsel på banearealer, kan der fra Banedanmarks side stilles krav til hegning, etablering af lovlige overgange eller ændring af de eksisterende.
 | Det lokalplanen giver mulighed for påvirker ikke Jernbaneanlægget og vil ikke ændre på de eksisterende forhold ved eller i tilknytning til jernbaneanlægget.  | Bemærkningerne tages til efterretning. |